X-Faktoros átverések | Urban Legends
X-Faktoros átverések
Az X-Faktor nevével nyerészkedőket talált az RTL Klub – állítja a csatorna híradója.
marinov 2011. 11. 15. 22:13 1
Emailben terjed az a felhívás, miszerint egy 445 ezer forintos X-Faktoros nyeremény vár a szerencsésekre, köztük egy vacsora a műsor egyik sztárjával. Minderről azonban az X-Faktornál nem hallottak – számolt be az esetről a ma esti híradó.
A tudósításból azt is megtudjuk, hogy felhívták a játék szervezőit, ami után a felhívás eltűnt az oldalról. A műsor kreatív producere szerint nem ez az első eset, hogy megpróbálnak az adás népszerűségével visszaélni.
Olyannyira nem új a dolog, teszem hozzá, hogy egy gyors guglizással kiderül: a ma bemutatott átverés már legalább szeptember másodika óta, azaz két és fél hónapja fent van a neten – egy weboldalon és a Facebookon is (linket kivételesen nem teszek).
Mindenesetre két percig megint lehetett a híradóban a tehetségkutatóról beszélni.
2011. november 15. kedd - 23:09
Csak nem úgy folytatódik ,hogy mindössze pár feltöltőkártyát kell venned, majd a számaikat bediktálni? És még mindig vannak, aki ilyesmiket beszopnak.